2017 Rossinavi ENDURANCE 50 Motor Boot te koop - nl.yachtworld.com
EUR 23,700,000 BTW niet betaald
Ontwerper: Studio Arrabito
Breedte: 8.79 m
Type motor: CGT
Aantal watertanks: 1 (8000 Liter)
Aantal brandstoftanks: 1 (76400 Liter)
RE: Rossinavi ENDURANCE 50, Viareggio , Italie Dippenaar-saak: Landdros ontken partydigheid - Howe - Republikein
Tuesday, August 11th, 20:16:49
Dippenaar-saak: Landdros ontken partydigheid
Moordverhoor hervat ná meer as 8 maande
03 June 2020 | Howe
Erwin Leuschner op Swakopmund – Ná ‘n uitstel van meer as agt maande het die marathon-verhoor van mnr. Jandré Dippenaar vandeesweek in die streekshof op Swakopmund hervat.
Hy staan tereg op moord nadat ses mense gesterf het in ‘n grubotsing op 29 Desember 2014 op die kuspad na Hentiesbaai wat na bewering deur hom veroorsaak is.
Met die aanvang van die verrigtinge Maandag het Dippenaar se regspan onder leiding van adv. Louis Botes ‘n aansoek ingedien dat landdros Gaynor Poulton haar van die saak verskoon aangesien sy nie onpartydig is nie. Dit is gister van die hand gewys.
Die aansoek spruit uit die gebeure in die hof op 18 September verlede jaar toe die staatsaanklaer, me. Ethel Ndlovu, versoek het die deskundige getuie oor ongeluksrekonstruksies, mnr. Johan Joubert, moet teruggeroep word om te getuig.
Poulton het haar in haar beslissing oor die kwessie weerspreek en gesê: “Dit is inderdaad so dat vir die hof om ‘n regverdige vonnis te lewer, moet die aansoek toegestaan word.” In haar geskrewe uitspraak het sy egter die woorde “regverdige beslissing” gebruik.
Botes het aangevoer niemand gebruik die woorde “regverdige vonnis” op enige gegewe tyd gedurende ‘n verhoor nie. “Daar is ‘n groot verskil tussen die twee woorde. Deur die woord ‘vonnis’ te gebruik, word die indruk by die beskuldigde gewek die hof het reeds oor sy bevinding besluit en dit maak inbreuk op sy reg op ‘n vry en regverdige verhoor,” het Botes betoog.
Hy het bygevoeg sy kliënt “voel toenemend ongemaklik” aangesien sy regspan nie al hul vrae tydens vorige kruisondervragingsessies kon vrae nie.
Ndlovu het gesê daar is geen getuienis om die argument oor die vrae tydens kruisverhoor te staaf nie en dit is bloot ‘n veralgemening. Oor die gebruik van die woord “vonnis” pleks van “beslissing”, het sy gesê daar “is geen redelike bewys van vooroordeel deur net na hierdie twee woorde te kyk nie”.
Sy het verder aangevoer die verdediging het sowat nege maande tyd gehad om die aansoek in te dien, maar het dit nou eers gedoen.
Poulton het in haar uitspraak die aansoek beskryf as “ongegrond, onredelike en nie objektief regverdigbaar nie” en het dit van die hand gewys.
“Sedert die verhoor op 24 Januarie 2017 begin het, het 20 getuies reeds getuig en honderde ure is hieraan bestee. Daar was nooit enige aanduidings dat die hof partydig is nie,” het sy gesê en bygevoeg om die aansoek toe te staan, sal die afhandeling van die saak vertraag. Sy het die gebruik van die twee woorde as ‘n “tongglips” beskryf en gesê dit is eers vandeesweek onder haar aandag gebring.
Volgens haar kan nie vanuit ‘n redelike beskouing hieruit afgelei word dat die hof partydig is nie.
Dippenaar is die eerste mens in Namibië wat ná ‘n motorongeluk van moord aangekla word. Die mense wat op dié noodlottige dag gesterf het, is Jan-Carel Horn, Dinah Pretorius en Charlene Schoombee wat saam met hom in die voertuig was, en drie Duitse burgers op vakansie wat in die ander voertuig onderweg was. Net Dippenaar en Antonia Joschko, wat toe 16 jaar oud was, het oorleef. Dié jong Duitse vrou het beide haar ouers, Markus Walter Helmut Joschko en Stephanie Schermuck-Joschko, en haar suster, Alexandra Marlene Joschko, verloor.